 Jeremaya 21  Nke a bụ okwu Jehova nke ruru Jeremaya ntị mgbe Eze Zedekaya ziri Pash-họ nwa Malkaịja na Zefanaya nwa Measaya, bụ onye nchụàjà, ka ha gakwuru ya, sị ya:Biko, jụọrọ anyị Jehova ase, nihi na Nebukadreza bụ eze Babịlọn na-ebuso anyị agha. Ikekwe, Jehova ga-arụrụ anyị ọrụ ya dị ebube, nke ga-eme ka ọ hapụ anyị.Jeremaya wee sị ha: Nke a bụ ihe unu ga-agwa Zedekaya,Nke a bụ ihe Jehova bụ Chineke Izrel kwuru: Lee, m ga-eme ka ngwá agha unu ji tụgharịa megide unu, ya bụ, ngwá agha unu ji na-ebuso eze Babịlọn na ndị Kaldia nọchibidoro unu ná mpụga mgbidi unu agha, m ga-ekpokọta ha netiti obodo a.Mụ onwe m ga-eji aka a gbatịrị agbatị na ogwe aka dị ike na iwe na ọnụma na oké iwe buso unu agha.M ga-egbu ndị bi nobodo a, ma mmadụ ma anụmanụ. Oké ọrịa na-efe efe ga-egbu ha.Mgbe nke ahụ gasịrị, ka Jehova kwuru, m ga-enyefe Zedekaya bụ eze Juda na ndị na-ejere ya ozi na ndị ya, tinyere ndị ọrịa na-efe efe na mma agha na ụnwụ gbufọrọ nobodo a naka Nebukadreza bụ eze Babịlọn nakwa naka ndị iro ha nakwa naka ndị na-achọ mkpụrụ obi ha, ọ ga-ejikwa ihu mma agha gbuo ha. Ọ gaghị emere ha ebere, ọ gaghịkwa enwe ọmịiko ma ọ bụ nwee obi ebere nebe ha nọ.Ị ga-agwakwa ndị a, sị, Nke a bụ ihe Jehova kwuru: Lee, m na-edebe ụzọ ndụ na ụzọ ọnwụ nihu unu.Mma agha na ụnwụ na ọrịa na-efe efe ga-egbu onye nọdụrụ nobodo a; ma onye pụrụ wee gbakwuru ndị Kaldia, bụ ndị nọchibidoro unu, ga-adị ndụ, mkpụrụ obi ya ga-abụrụ ya ihe nkwata.Nihi na echewo m ihu nobodo a iwetara ya ọdachi, ọ bụghị imere ya ihe ọma, ka Jehova kwuru. A ga-enyefe ya naka eze Babịlọn, ọ ga-agbakwa ya ọkụ.Nụrụnụ ihe Jehova kwuru banyere ezinụlọ eze Juda.Unu ụlọ Devid, nke a bụ ihe Jehova kwuru: Kpeenụ ikpe ziri ezi kwa ụtụtụ, napụtanụ onye a na-apụnara ihe naka onye na-erigbu ya, ka ọnụma m ghara inwuru dị ka ọkụ wee ree unu, nenweghị onye ga-emenyụ ya nihi omume ọjọọ unu.Lee, m na-emegide gị, gị nwaanyị bi na ndagwurugwu, gị oké nkume nke dị nala dị larịị, ka Jehova kwuru. Ma unu onwe unu ndị na-asị: Ònye ga-arịdata imegide anyị? Ònye ga-abatakwa nebe anyị bi?M ga-emekwa ka unu zaa ajụjụ dị ka ihe unu metara si dị, ka Jehova kwuru. M ga-esunye oké ọhịa ya ọkụ, ọ ga-erepịakwa ihe niile gbara ya gburugburu. 